Downloaded from YTS.MX
Official YIFY movies site: YTS.MX
Poletje je.
-Juhej! Poletje! -Poletje!
Na svidenje, gdč. Othmar!
Izvolite, gdč. Othmar. Zadostovala bodo za prihodnje mesece.
DOBRODOŠLI
Poletje!
Jupi!
Vau!
Ja!
Pojdi ponj, Snoopy.
Ujela jo bom! Ujela jo bom!
NAZAJ V ŠOLO RAZPRODAJA
Nazaj v šolo? Že? Šment.
To je to. Zadnji poletni dan na bazenu.
Kar ne verjamem, da bomo čez en teden spet v šoli.
Me že črviči v želodcu.
Veselim se, da bom lahko nadoknadila ves zamujeni poletni spanec.
Gospod, novo šolsko leto prinaša nove priložnosti. Celo tebi.
Veliko razburljivega se lahko naučiš.
Še vedno si poskušam zapomniti to, kar sem se naučila lani.
V novi šoli bo gotovo drugače.
Menda nisi mislil, da bova vedno v isti šoli, Linus?
Raje razmišljajte o tem, da je to naš zadnji poletni teden.
Izvedla bom popoln trojni salto.
Glejte in se učite.
Pazi!
Tu je. Naša nova šola.
Nova šola, stara šola. Saj ni nobene razlike.
Nisi nič na trnih, Lucy?
Zakaj le?
Samo poglejte jo. Ogromna je!
Schroeder, prav imaš.
Res je precej velika.
Nove učilnice.
Novi predmeti.
Novi učitelji.
Vse se bo korenito spremenilo.
Res?
Kako bomo našli pot…
-…po hodnikih? -Gotovo se bomo izgubili.
-Vsak bo dobil omarico. -Pa če bom pozabila kombinacijo?
Tam bo veliko večjih otrok.
In večjih učiteljev.
Učitelji ne bodo večji.
Lahko bi bili.
Bom lahko dosegla pitnik?
Šolske malice so menda zanič.
Vsaj skupaj bomo.
Kako veš? Morda bomo v različnih razredih.
To bi bilo grozno.
Vsi bomo sami.
Lucy? Lucy?
Si slišala, kaj sem rekel? V mesto gremo po nove šolske potrebščine. Greš zraven?
Ja. Seveda. Kar pojdite. Dohitela vas bom.
Ima še kdo občutek, da je poletje vsako leto krajše?
Saj veš, kaj pravijo, Chuck.
Ko se zabavaš, čas kar beži.
Škoda, da ne moremo imeti večnega poletja.
Večje učilnice?
Novi učenci?
Novi učitelji?
Vse se bo spremenilo.
PREŽIVITE KRASNO POLETJE
Z veseljem preberem na glas, gdč. Othmar.
Snoopy, poznaš pravila! Psi ne smejo v šolo!
-Hura! -Bravo, Lucy!
Nočem v tisto novo šolo.
Ko bi se ji lahko izognila.
JAVNA KNJIŽNICA
"Imate vprašanje? Mi imamo odgovore."
Seveda! Knjižnica ima vedno rešitve za tvoje težave.
POLETNA RAZPRODAJA
NAZAJ V ŠOLO ZNIŽANO
Lepilo v stiku.
Že pogrešam poletje.
Kako dolgo bo še trajalo, Marcie?
Skoraj sem že končala. Izvoli gobico, gospod.
Ej, Marcie. Kalkulatorji so znižani.
Letos bi rad starša presenetil z dobrimi ocenami.
V malicanju in telovadbi sem dober, vse drugo pa mi dela težave.
Razumem, Charlie Brown.
Moja starša vedno rečeta: "Velik potencial je najtežje breme."
Ej! Pazi!
Vi ubogi zapeljanci.
Lucy, kje si bila?
Za novo šolsko leto sem nabral vse potrebščine.
Šolske potrebščine?
Nič od tega ne bom potrebovala, Linus.
V knjižnici sem pravkar odkrila veliko skrivnost.
Ne bom obiskovala tiste nove šole.
Kaj pa govoriš?
Lahko greš na poseben preizkus.
Če ga opraviš, ti prej dajo končno spričevalo
in ti nikoli več ni treba nazaj v šolo.
-Kaj je rekla? -A?
Ker že vem vse, kar učijo v šoli,
tisti preizkus gotovo lahko opravim z zaprtimi očmi.
Kdo bi mislil, da to obstaja.
Zakaj nam ni še nihče povedal za to?
Je ta preizkus resničen?
Veš, da.
Ko ga bom opravila, bom imela vse leto poletne počitnice.
In zdaj, če dovolite,
moram na pomerjanje maturantske obleke.
Lucy, počakaj!
Lucy! Lucy! Lucy!
-Počakaj! -Daj no, prosim!
Da? Želite?
Zakaj praviš, da se ne boš vrnila v šolo?
Boš res imela neskončno poletje?
Si predstavljate? Neskončno poletje.
Ves dan bi lahko igral klavir. Vsak dan.
Jaz bi lahko več časa vadil met v loku.
Vadi, kolikor ti da srce, Chuck. Vseeno bom odbila vse tvoje žogice.
Ej, Lucille.
Zelo prepričana si, da boš opravila preizkus.
Bi nas lahko učila, da bi ga opravili še mi?
Želiš, da vam pomagam opraviti preizkus?
Kaj pa vem. Zelo sem zaposlena.
Lucy. Prosim.
Kaj je vse obsedlo?
Marcie, presenečen sem, da si zraven tudi ti.
Linus, razumem, zakaj dvomiš o svoji sestri.
Ampak če bi prej maturirali,
bi se lahko prej vpisala na faks.
Pa ti, Franklin?
Mračnjaška radovednost.
Prosim, Lucy! Počakaj.
-Upočasni. -Želimo večno poletje.
Seveda vam bom pomagala.
Bilo bi dolgočasno, če samo meni ne bi bilo treba več hoditi v šolo.
Juhej!
Veš, da psi ne smejo v šolo.
Zakaj misliš, da se lahko vpišeš v moj tečaj?
NAJUČITELJICA
Moja šola, moja pravila. Vpisan si.
Lucy, res misliš, da si lahko učiteljica?
Učitelji so pravični, diplomatski, potrpežljivi.
In kar je najpomembneje, ogromno vedo. Ne moreš poučevati neznanih stvari.
V redu, poslušajte. Preizkus bo čez nekaj dni.
Držite se me, pa boste imeli poletne počitnice vse leto.
Akademija Van Pelt odpira vrata jutri zjutraj.
Juhej!
To se ne bo dobro končalo.
-Dobro jutro, učenci. -Dobro jutro, Lucy!
Čakajte. To ni videti kot učilnica.
Patty ima prav. Kje so mize?
In tabla?
Brez šolske table ne moreš imeti šole.
Za poučevanje jih ne rabim. Vse potrebno imam tukaj.
Zdravo, Linus. Si se nam sklenil pridružiti?
Kje pa. Prišel sem preprečiti, da bi se osramotila.
Zakaj hočeš na vsak način opraviti ta preizkus?
Učenci?
Večno poletje hočemo!
Sedi, Linus.
Ja. Ne pokvari nam vsega.
Slišal si jih. Sedi in se pridruži pouku.
Dobro, učenci. Začnimo.
Znanost. Temeljni kamen izobrazbe.
Pomislite, kje bi bili brez nje.
Ne bi imeli luči, hladilnikov, pasje hrane iz trgovine.
Toda danes se posvečamo mojemu najljubšemu izumu, televizorju.
Jupi!
Kako deluje? Nihče ne ve. Pa imate znanost.
Ampak ona bi morala vedeti. Učiteljica je.
Televizija ponuja veliko informativnih in izobraževalnih oddaj
najrazličnejših vsebin. Od policijskih oddaj
do medicine in tega, kateri detergent najbolje opere perilo.
Če pa iščete oddajo, ki vas bo naučila vsega o znanosti…
To je g. Spock. Pozorno mu prisluhnite. Znanstvenik je.
Ej, učiteljica. So v vesolju res nezemljani?
Pravkar so pristali na planetu, ki jih je poln.
Čas je za matematiko. Natančneje, za števila.
Nenadoma imam občutek, da mi bo spodletelo.
Brez skrbi. Preprosto bo.
Danes vas bom naučila matematike, ki jo lahko uporabljate v resničnem svetu.
Tombola!
Tombola?
B9. Prva številka je B9.
Lucy je super učiteljica.
Vem! Kdo bi si mislil?
O62.
Nisem vedel, da je učenje lahko tako zabavno. Kot da nismo pri matematiki.
To pa to.
G59.
Učiteljica, oprostite. Preizkus ne bo vključeval…
Marcie, če ne zameriš,
to je prostor učenja, ne skakanja v besedo.
Kje sem ostala? Saj res. I17!
Naslednji je na vrsti zemljepis.
Dobrodošli v dobri stari Angliji
z najslavnejšo uro na svetu, Big Benom.
Za tako slavno uro se mi zdi nekoliko majhen.
Ni pravi, gospod. Na igrišču za minigolf smo.
V Angliji predsednika imenujejo Kraljica.
Anglijo poznamo predvsem po histeriji zaradi Bitlov v šestdesetih letih.
Mrčes se je razširil v Ameriko in uničil pridelek.
Fant, res obvladaš, Lucy.
Sem ti rekla, da je poučevanje mala malica.
Če si vse izmisliš, je res preprosto.
Smo pri Atlantskem oceanu.
Neustrašna Amelia Earhart je leta 1932 postala prva ženska,
ki je sama preletela to morsko širjavo.
To je naredila? Je to res, Marcie?
Ja, gospod.
Vau!
Je tudi prva stvar iz Lucillinih ust, ki res drži.
Verjetno zato, ker je brala s podstavka.
Pozor!
Hej, tu poskušam učiti.
Aja? Nauči jih to, gospa.
Turistični vizum nam je potekel.
IZHOD
No, to je za danes vse.
Če bomo tako nadaljevali, bomo zlahka opravili preizkus.
Juhej!
Hvala, hvala. Ni treba ploskati.
S takim znanjem, kot je moje, se zlahka poučuje.
Nadaljevali bomo jutri.
Juhej!
In ne pozabite, nobene domače naloge.
Lucy! Lucy!
Lucy!
Kakšna šola je to?
Priznati moram, da mi bolj ustrezata učilnica in poudarek na dejstvih.
Lucy je treba ustaviti.
S tem, kar nas uči, ne bo nihče opravil tistega preizkusa.
Ničesar nas ne uči! Danes sem dobil petico pri tomboli.
Ves čas se sprašujem, kaj bi naredila gdč. Othmar.
Gdč. Othmar…
Že vem!
Zdi se mi, da sva nekaj zamudila.
Super dan si zasluži super nagrado.
Gdč. Othmar, hvala za ta preizkus.
Ne veste, koliko sem tvegal s tem, da sem vas poklical.
Če bi moja sestra vedela, da govoriva…
Gdč. Othmar? Halo? Halo?
Upor!
Poslušaj, Lucy. V zablodi si, če misliš, da bo tvoj razred opravil preizkus.
Devet let izobraževanja ne moreš stlačiti v en teden.
Nisi taka, Lucy.
Kaj te muči?
To, da si za mojim hrbtom poklical gdč. Othmar.
Kaj je to?
Ničesar ne razumem.
To so vaje za preizkus.
Za takega, kot ga boš opravljala čez nekaj dni.
To ne more biti preizkus.
Nič od tega nisem učila. Nič od tega ne vem.
Seveda ne. Zato hodimo v šolo. Da se učimo.
Govorim o trigonometriji, svetovni zgodovini, kartografiji.
Človeški anatomiji, biokemiji, makroekonomiji, astronomiji,
mikrobiologiji, kvantni fiziki, znanstveni metodi.
Ne bom ga opravila. V novo šolo bom morala.
Pridruži se nam, Lucy.
Očitno ne bomo imeli večnega poletja.
Ne grem v tisto…
Še enkrat bom pogledala ta preizkus.
Lucy, odnehaj.
Vsem moraš povedati, da se nore sanje
o neskončnem poletju ne bodo uresničile.
Ne! Vsem sem obljubila.
Če moram za uspešen preizkus vedeti vse to, se bom vsega naučila.
In to tudi učila.
Navsezadnje sem učiteljica!
Nisi učiteljica!
To je jalovo početje! Zapomni si!
Res sem bil diplomatski.
Dobro. Če hočemo uspešno pisati ta preizkus,
potrebujemo pravo učilnico.
Prfoksa, čedna si.
Potrebovali bomo več potrebščin.
Adijo, pokojnina.
Ej, Lucy. Pojdi z nami v kino.
Mogoče prihodnjič. Veliko dela imam.
Knjižnica se bo kmalu zaprla. Pohiteti moram.
11.842 jezer.
Sistem za globalno pozicioniranje ali GPS je pomagala razviti Gladys West.
Zapomni si, da so pomožni glagoli pred glavnimi.
Če je 4x + 3y = 35,
kolikšna je vrednost X in Y, če je Y praštevilo?
Ne vem, kako učitelji zmorejo to početi
leto za letom.
Učiteljica, kaj bomo počeli danes?
-Pojdimo na sprehod v naravi. -Plavajmo v naravi.
Kaj se dogaja?
Zakaj so tu klopi? In knjige?
Deluje kot prava učilnica.
Linus, ne vem, kaj si naredil, ampak ti je uspelo.
Dobro. Učenci, prisluhnite.
Mi lahko prisluhnete, prosim?
Tišina, prosim.
Tišina!
Preizkus je čez nekaj dni. Marsikaj moramo obdelati.
Še vedno si želite neskončno poletje, kajne?
-O ja. -Seveda.
Dobro. Pa poglejmo. Odprite učbenik za algebro.
"Povezovanje dveh spremenljivk v matematični izraz."
Čakajte, o tem sem naredila nekaj zapiskov.
Sinoči so se zdeli veliko bolj smiselni.
Lucy?
Veste, kaj? Raje odprite učbenik za naravoslovje.
"V periodni tabeli so kemični elementi razvrščeni
po svojih lastnostih.
V prvi skupini so litij, natrij in kalilij."
Verjetno misliš kalij, ne?
Saj sem to rekla. V drugi so rubi…
Izgovori se rubidij.
Bo to na preizkusu?
Posvetimo se zgodovini.
Odprite zgodovinski učbenik, prosim.
Hvala bogu, Mayflower.
To poznam zaradi rime.
Pa poglejmo. 1492. je Kolumb prejadral veliko modrega morja?
Lucy, če smem. V knjigi ne piše tako.
Seveda ne.
Preverjala sem vašo pozornost.
Na glas preberi poglavje, prav?
"Leta 1620 je ladja Mayflower iz Anglije izplula s potniki,
ki so šli v Novi svet po svobodo.
Potovanje čez morje je bilo naporno.
Slabi načrti in napačna sklepanja so jim kmalu razkrili,
da ne vedo toliko, kot so mislili.
Če bi bila posadka manj izkušena, bi se potovanje nesrečno končalo."
Stoj!
A?
Ne morem več. Nisem prava učiteljica.
A?
Ne vem vsega.
Tega preizkusa ne bomo opravili.
Ne bo neskončnega poletja.
Konec je. Oprostite, ker sem vas razočarala.
Lahko greste.
Vseeno je bilo prijetno sanjati o tem.
Ne morem verjeti, da smo za to zapravili zadnji poletni teden.
Pojdiva.
Zanima me, ali bom še vedno dobil petico
v spričevalo?
Vse mi je jasno.
Linus, se vidimo pozneje.
Lucy, ponosen sem nate.
Veliko poguma potrebuješ, da priznaš, da nečesa ne zmoreš.
Nekaj mi ne da miru.
Vedno si rada hodila v šolo.
Zakaj si se tako trudila, da bi prej maturirala?
Strah me je iti v novo šolo.
Tebe je strah? Take te pa ne poznam.
Vse se bo spremenilo.
Ti zaupam skrivnost?
Tudi mene je strah.
Res?
Samo nekaj si zapomni.
Prvi dan šole, ko bomo izstopili iz avtobusa,
bom ob tebi.
Hvala, Linus.
Ne vem, ali sem pripravljena.
Poučevanje je težaško delo.
Zelo sem utrujena.
ZAPRTO
Prvi dan šole je.
Dobro jutro.
-Lepa frizura. -Nared za šolo?
Zaspal sem!
Ej, Charlie Brown? Majico si narobe oblekel.
Sklenil sem, da letos ne bom ničesar pričakoval od sebe.
Velika pričakovanja prinesejo razočaranja.
Če pa ničesar ne pričakuješ, doživiš…
Uspeh! To mi je všeč, Charlie Brown.
Všeč mi je.
Komaj čakam, da si ogledam glasbeno sobo.
Sta vedela, da imajo svoj koncertni klavir Steinway D?
Vau!
Sinoči sem bila tako neučakana, da sem nekaj naredila vnaprej.
Poglejta, Džoserjeva stopničasta piramida iz sladkornih kock.
Pravi cukrček.
Ej, Lucille.
Še sem se pozanimala o tisti Amelii Earhart.
Ko je bila majhna,
je govorila, da zmore iste stvari kot fantje. In jih je res.
Je oseba, kakršna bi rada postala,
in spominja me na osebo, kakršna si ti.
Aja? Kakšna oseba pa je to?
Neustrašna! Od nekdaj utiraš svojo pot,
nikoli se ne obrneš pred oviro.
Komaj čakam, da izvem, o kom se bom še učila.
Letos bom vsekakor ostala budna.
No, kaj še čakate?
Menda nočete zamuditi začetka prvega šolskega dne?
Rekel si, da boš ob meni.
Kaj sem počela poleti, napisala Lucy van Pelt.
Poletja nisem preživela le na plaži, nisem zgolj lovila kresnic v kozarec
in se do sončnega zahoda igrala zunaj. Sestavljalo ga je veliko več.
DOBRODOŠLI, NOVI UČENCI
Morda je bilo moje najpomembnejše poletno spoznanje to,
kako posebni so v resnici učitelji.
Ko odraščaš, so spremembe lahko srhljive, vendar tu nastopijo učitelji.
Pomagajo nam premagati strahove,
da lahko sledimo svojim sanjam.
Učitelji niso zgolj načitani ljudje, ki poznajo veliko dejstev.
Zavzeto nas navdihujejo, da se poskusimo izboljšati.
Hura!
Učitelji so prijatelji, mentorji, vzorniki.
Pomagajo nam, ko smo pobiti, ko nas je strah.
Spremembe, ki jih sprožijo, ostanejo z nami
tudi zunaj šolskih zidov. Vtisnejo se nam v srce in um,
za prihodnost.
Zato hvala, gdč. Halverson. Hvala, ker ste učiteljica.
Učenci učiteljem včasih ne izrazimo dovolj priznanja.
Toda zame ste vsi junaki.
Želela sem, da to veste.
Ej! Pokaži malo spoštovanja!
Upam, da veste, v kaj se spuščate s to druščino.
Ej, Snoopy. Na strani 34 smo.
KONEC!
PO STRIPU ARAŠIDKI CHARLESA M. SCHULZA
Prevedla Polona Mertelj
HVALA, SPARKY.